જાન્યુઆરી-ર૦૧૬ થી ઓગસ્ટ, ર૦૧૬ સુધીમાં ૧૭૬ પુરુષોની લાશ સાબરમતી નદીમાંથી બહાર કાઢવામાં આવી છે જ્યારે ૪૩ મહિલા અને એક બાળકની લાશ નદીમાંથી મળી આવી છે. આત્મહત્યાના બનાવો રોકવા માટે ફાયર બ્રિગેડની રેસ્ક્યૂ ટીમ બનાવવામાં આવી છે. આ રેસ્ક્યૂ ટીમ મેસેજ મળતાં મોટા ભાગે તાત્કા‌િલક બનાવ સ્થળે પહોંચી લોકોના જીવ બચાવી લે છે, પરંતુ કેટલાક સમયે કૂદ્યાના મેસેજ મોડા મળતાં રેસ્ક્યૂ ટીમ તે જગ્યાએ સમયસર પહોંચી શકતી નથી અને તે સમયમાં આત્મહત્યા કરનાર વ્યક્તિ મોતને ભેટે છે. સાબરમતી રિવરફ્રન્ટ પર આવેલા વોક-વે ઉપર સિક્યોરિટી ગોઠવવા છતાં લોકો નદીમાં ઝંપલાવી દે છે.